Document ID: 32005R0603

NÕUKOGU MÄÄRUS (EÜ) nr 603/2005,
12. aprill 2005,
millega muudetakse määruse (EÜ) nr 1346/2000 maksejõuetusmenetluse kohta A, B ja C lisas esitatud maksejõuetusmenetluste, likvideerimismenetluste ja likvideerijate loetelu
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 29. mai 2000. aasta määrust (EÜ) nr 1346/2000 maksejõuetusmenetluse kohta, (1) eriti selle artiklit 45,
võttes arvesse komisjoni ettepanekut,
ning arvestades järgmist:
(1)
Nõukogu määruse (EÜ) nr 1346/2000 lisades on loetletud liikmesriikide õigusaktides sätestatud menetluste ja likvideerijate nimetused, mille suhtes määrust kohaldatakse. Nimetatud määruse A lisa sisaldab nimetatud määruse artikli 2 punktis a osutatud maksejõuetusmenetluste loetelu. B lisa sisaldab nimetatud määruse artikli 2 punktis c osutatud likvideerimismenetluste loetelu ning C lisa sisaldab nimetatud määruse artikli 2 punktis b osutatud likvideerijate loetelu.
(2)
Määruse (EÜ) nr 1346/2000 A, B ja C lisa on muudetud 2003. aasta ühinemisaktiga, et lisada sellesse ühinevate riikide maksejõuetusmenetluste, likvideerimismenetluste ja likvideerijate loetelu.
(3)
Belgia, Hispaania, Itaalia, Läti, Leedu, Malta, Ungari, Austria, Poola, Portugal ja Ühendkuningriik on vastavalt määruse (EÜ) nr 1346/2000 artiklile 45 teavitanud komisjoni muudatustest kõnealuse määruse A, B ja C lisas sisalduvates loeteludes.
(4)
Euroopa Liidu lepingu ja Euroopa Ühenduse asutamislepingu lisaks oleva Ühendkuningriigi ja Iirimaa seisukohta käsitleva protokolli artikli 3 kohaselt on Ühendkuningriik ja Iirimaa teatanud oma soovist osaleda käesoleva määruse vastuvõtmisel ja kohaldamisel.
(5)
Euroopa Liidu lepingu ja Euroopa Ühenduse asutamislepingu lisaks oleva Taani seisukohta käsitleva protokolli artiklite 1 ja 2 kohaselt ei osale Taani käesoleva määruse vastuvõtmisel ning seega ei ole see määrus Taani suhtes siduv ja Taanis seda ei kohaldata.
(6)
Seega tuleks määrust (EÜ) nr 1346/2000 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1346/2000 muudetakse järgmiselt:
1)
A lisa asendatakse käesoleva määruse I lisas esitatud tekstiga;
2)
B lisa asendatakse käesoleva määruse II lisas esitatud tekstiga;
3)
C lisa asendatakse käesoleva määruse III lisas esitatud tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides, vastavalt Euroopa Ühenduse asutamislepingule.
Luxembourg, 12. aprill 2005

Labels: 4
18
11